Aadhar app
భీమ్‌ ఆధార్‌పేతో సులువైన ‘డిజిటల్‌ చెల్లింపులు
ముంబయి: భారత్‌ ఇంటర్‌ఫేస్‌ ఫర్‌మనీ (భీమ్‌)యాప్‌ను మరింత ఆధునీకరించి ఆధార్‌ అను సంధానిత యాప్‌గా మార్చి అటు వ్యాపారులు, ఇటు వ్యక్తిగత డిజిటల్‌ సేవలకు మరింతగా విని యోగంలోకి తెచ్చేందుకు కేంద్రం నిర్ణయించింది. ఆధార్‌పే సాయంతో కేవలం చేతివేలి ముద్రతోనే చెల్లింపులు చేసుకునే వ్యవస్థను అందుబాటులోనికి తెచ్చేందుకు భారత జాతీయ చెల్లింపుల సంస్థ విస్తృ త కృషిచేసింది. రాజ్యాంగ నిర్మాత భీమ్‌రావ్‌ అంబే ద్కర్‌ 126వ జయంతి సందర్భంగా కొత్తగా ఆధునీ కరించిన ఆధార్‌పేను కేంద్రం వినియోగంలోకి తెచ్చింది. ఈ కొత్త యాప్‌తో దేశంలోని మొత్తం చెల్లింపుల వ్యవస్థ తీరుతెన్నులే మారిపోతున్నాయి.
డిజిటల్‌ ఇండియా కార్యాచరణకు ఈ భీమ్‌ యాప్‌ కొత్త ఒరవడినితెస్తుందని అంచనా. పెద్దనోట్ల రద్దు కార్యాచరణ తర్వాత ప్రధాని మోడీ ఆధ్వర్యంలోని కేంద్రప్రభుత్వం డిజిటల్‌ లావాదేవీలను ప్రోత్సహిం చేందుకు అనేక పథకాలు ప్రారంభించింది. భీమ్‌ యాప్‌లో ఇకపై కొత్తగా వచ్చే ఆధార్‌ఆప్షన్‌ చెల్లింపు ల్లో ఎక్కడా అవకతవకలు లేకుండా కట్టడిచేస్తుందని ఎన్‌పిసిఐచెపుతోంది. ఆధార్‌నంబరును అనుసంధా నం చేయడం చెల్లింపులుచేసే వ్యక్తి ఆధార్‌నంబరు సైతం సరిచూసుకుని చెల్లింపులు జరిపేందుకు వీలు కల్పిస్తోంది.
ఈయాప్‌ను తొలుగ బెంగాలి, గుజ రాతి, మళయాళం, తమిళ్‌, ఒడియా, తెలుగు భాషల్లో విడుదలచేసింది. అంతేకాకుండా కొత్తగా స్పామ్‌ నివేదికను కూడా సిద్ధంచేసింది. దీన్ని విని యోగించి అవసరంలేని, గుర్తులెలీనిచెల్లింపులను సైతం స్తంభించేందుకు వీలుంటుంది. వ్యాపారులు ఈయాప్‌ను గూగుల్‌ యాప్‌స్టోర్‌ నుంచి డౌన్‌లోడ్‌ చేసుకోవచ్చు. లేదా యాపిల్‌ ఐట్యూన్స్‌నుంచి కూడా డౌన్‌లోడ్‌ అవుతుంది. చేతివేలిముద్రల స్కానింగ్‌ సాయంతో ఈయాప్‌ ముందు వినియో గంలోకివస్తుంది. ఆధార్‌పేతో ప్రజలు డెబిట్‌,క్రెడిట్‌ కార్డులపై కూడా ఆధారపడకుండా లావాదేవీలుచేసు కోవచ్చు. ఇతర చెల్లింపుల యాప్‌ల తరహాలో ఆధార్‌పేకు ఎలాంటి మర్చంట్‌ డిస్కౌంట్‌రేట్‌ ఉండ దు. ఇప్పటికే ఈ యాప్‌కోసం 27 మేజర్‌ బ్యాంకు లు కలిసాయి. మూడులక్షల మంది వర్తకులు భీమ్‌ ఆధార్‌తో స్వాగతిస్తామని వెల్లడించారు. భీమ్‌ యాప్‌ ఇప్పటికే 1.9 కోట్ల డౌన్‌లోడ్లు జరిగాయి. డిసెంబరులో ప్రారంభించిన ఈయాప్‌ నాలుగు నెలల్లోనే అత్యధిక ప్రజాదరణ పొందింది. భారత్‌ లో పెద్దనోట్ల రద్దు తర్వాత అనేక డిజిటల్‌ పేమెం ట్‌ విధానాల్లో చెల్లింపులు జరుగుతున్నాయి. నవం బరు 8వ తేదీ ముందువరకూ డిజిటల్‌ లావాదేవీ లు 2.80లక్షలకుపైగాజరిగాయి. విలువల పరంగా చూస్తే 101కోట్లరూపాయలవరకూఉన్నట్లు తేలింది.